als_Latn dik_Latn ron_Latn
Prishtinë, 3 mars 2015 – Edhe Xhymret Veliu, Donat Syla e Behxhet Begu do ta mbështesin protestën e paralajmëruar për nesër.
“Ne redaktorët/autorët e emisioneve të Redaksisë së Aktualiteteve për shkaqe parimore dhe profesionale mbështesim kërkesat e 12 Redaktorëve të Dhomës se Lajmeve të Televizionit Publik, siç edhe mbështesim ftesën e SPRTK për protestë të punëtoreve nesër në ora 12:00”, thuhet në njoftimin e tyre të publikuar në Facebook.
Xhymret Veliu është autor i emisionit “Kapital” dhe ka qenë redaktor shumëvjeçar i lajmeve në RTK. Donat Syla është autor i emisionit “Target”, ndërkohë që është larguar nga pozita e redaktorit përgjegjës të lajmeve menjëherë pas emërimit të menaxhmentit aktual të RTK-së. Behxhet Begu është autor i emisionit “Subvencion”, ndërkohë që është shkarkuar nga pozita e redaktorit të Aktualiteteve nga ky menaxhment i RTK-së.
Ndërkaq, redaktorë tjerë të televizionit publik, të shpërfillur nga proceset vendimmarrëse në këtë institucion mediatik, përmes një njoftimi kanë bërë të ditur se nesër, në orën 12, përmes një proteste do të shfaqin mospajtimin rreth emërimit të kryeredaktorëve në RTK1 dhe RTK3.
“Ju njoftojmë se nesër në orën 12:00, në oborrin e RTK-së do të zhvillohet një protestë e thirrur nga 12 redaktorë të RTK-së të cilët do të shprehin kundërshtimin për emërimin e Lorik Arifajt dhe Ngadhnjim Kastratit në pozitat e kryeredaktorëve në RTK1 dhe RTK3”, thuhet në njoftimin drejtuar kolegëve të mediave të tjera.
“Ashtu siç e kemi thënë edhe në reagimin drejtuar Bordit dhe menaxhmentit,”, vazhdon njoftimi, “ne nuk pajtohemi me këtë vendim, pasi në vazhdimësi jemi përballur me presion, censurë dhe propagandë të implementuar nga këta dy individë, të cilët konsiderojmë se kanë dëmtuar imazhin e RTK-së si transmetues i pavarur publik”.
“Kërkesë e vetme është shfuqizimi i vendimit”, përfundon njoftimi i nënshkruar nga redaktorët:
Ardita Tafallari,
Arsim Halili,
Blerta Foniqi,
Enver Bajrami,
Festim Kabashi,
Lindita Azizi,
Meneta ZekajNushi,
Mimoza Zajmi,
Rabisha Muhaxhiri,
Pranvera Munishi Morina,
Shkumbin Ahmetxhekaj, dhe
Valbona Ismaili Meholli.
als_Latn als_Latn als_Latn als_Latn als_Latn als_Latn als_Latn ita_Latn als_Latn bos_Latn bos_Latn bos_Latn ibo_Latn bem_Latn tum_Latn swh_Latn als_Latn als_Latn epo_Latn